Naledi Pandor

Grace Naledi Mandisa Pandor (o pele a neng a fana ka Matthews; a tshotswe ka Morul

e a le malatsi a supa ngwaga wa 1953) ke mopolotiki wa kwa Aforika Borwa, morutunsthi le moithuti o o berekileng e le tona wa mafatshe a sele go tswa ka 2019 go tsena 2024. O berekile gape e le mopalamente wa African National Congress (ANC) go tswa ka 1994 go tsena 2024.

O tsholetswe kwa Durban, Pandor o feditse sekolo se segolwane kwa Botswana. O ithutetse go nna morutabana, a ruta mo dikolong di le mmalwa le tsa ithutelo ditiro, fa a tsweletse a ithutela di degree tse di farologaneng go tswa mo dikolong tse dikgolwane tsa ithutelo ditiro."Ministers". Mail & Guardian. 1 December 2005. Retrieved 28 November 2025 Pandor o nnile mopalamente ka 1994. Morago o ne a nna mothusa motlhokomedi mogolo wa ANC ka 1995. O ne a tlhophiwa go nna mothusa modulasetilo wa khanele ya dikgaolo ka 1998 a nna modulasetilo wa yone ka 1999.

O nnile tona e le lantlha ka 2004, morago ga tautona Thabo Mbeki a sena go mo tlhoma tona wa thuto."Meet Mbeki's 'delivery' team". IOL. 29 April 2004. Retrieved 28 November 2025 O ne a nna mo mannong ao le ka puso ya ga Kgalema Motlanthe. Tautona o mosha Jacob Zuma o ne a mmaya mo maemong a tona wa maranyane le botegeniki ka 2009."Jacob Zuma announces cabinet choices". Politicsweb. 10 May 2009. Retrieved 28 November 2025 O berekile mo mameong ao go fitlhelela a tlhomiwa tona wa tsa magae ka 2012."Cabinet reshuffle on cards". IOL. 4 October 2012. Retrieved 28 November 2025 O ne a boela maemo a tona wa maranyane le botegeniki ka 2014 go fitlhelela ka 2018, fa a nna tona wa thuto e kgolwane mo matonenga  ntlha a ga tautona Cyril Ramaphosa.Nicolson, Greg (26 May 2014). "Who's Who of the Zuma's new Cabinet". The Daily Maverick. Retrieved 28 November 2025Hunter, Qaanitah (26 February 2018). "Ramaphosa swings the axe, cuts 13 from Zuma's Cabinet". TimesLIVE. Retrieved 28 November 2025 Morago ga ditlhopho tsa 2019, Pandor o ne a supiwa fa go na le kgonagalo ya gore a nne ntlhopheng wa mothusa tautona wa Aforika Borwa."Calls mount for SA to appoint female deputy president". eNCA. 23 May 2019. Archived from the original on 10 November 2019. Retrieved 28 November 2025 mme o ne a tlhomiwa tona wa mafatshe a sele.Du Plessis, Carien (31 May 2019). "Diplomats hail Naledi Pandor's new International Relations job". The Daily Maverick. Retrieved 28 November 2025 Pandor o ne a emela ditlhopho gape tsa bopalamente ka 2024 mme a retelelwa ke go iponela tlhopho.Patel, Faizel (7 June 2024). "Several ANC members, including Cele and Pandor, not on parly list". The Citizen.

 Botshelo jwa a le mmotlana le thuto 
Grace Naledi Mandisa Matthews o tshotswe ka Morule a le malatsi a supa ngwaga wa 1953 kwa Durban, Natale, e le ngwana wa ga Regina Thelma (o o tlhokafetseng ka 2002) le Joe Matthews (o o tshotsweng ka 1919 a tlhokafala ka 2010), mopolotiki le molweladitshwanelo kgatlhanong le puso ya tlhaolelel,le morwa morutuntshi Z.K Matthews (o o tshostweng ka 1901 a tlhokafala ka 1968)."Former deputy minister Joe Matthews dies". Mail & Guardian. 19 August 2010."Minister Naledi Pandor's father, Joe Matthews, dies". South African Government. Retrieved 28 November 2025 O tsene sekolo se sebotlana le se segolwane kwa Botswana. O ne a aloga ka matrc go tswa kwa Gaborone Secondary School. Ka dingwaga tsa 1973 go tsena 1977, o ne a aloga ka setlanakana sa thuto e e tsweletseng le degree go tswa kwa University of Swaziland le University of Botswana ka tatelano. O ne a ya moseja a ya go dira diploma ya thuto le MA degree go stwa kwa University of London ka 1978 go tsena 1979."Higher education's Naledi Pandor caps string of qualifications with doctorate". TimesLIVE. 16 April 2019. Retrieved 28 November 2025

Pandor o na le diploma ya thuto e kgolwane, tsamaiso le boteledipele go tswa kwa Byrn Mawr Programme ka 1992, morago a ikwadisa kwa Harvard Kennedy School go dira diploma tsa boeteledipele jwa ditlhabololo ka 1997. O dirile MA degree ya diteme kwa University of Stellenbosch ngwaga one oo. Pandor o dirile PhD ya thuto kwa University of Pretoria ka 2019, ka tshekatsheko e e neng e filwe setlhogo sa "boreo jwa phetogo mo thutong e kgolwane mo pusong ya morago ga ya tlhaolele mo Aforika Borwa."Petersen, Tammy (16 April 2019). "Minister Pandor walks the walk, graduating with PhD in Education". News24. Retrieved 28 November 2025"LOOK: 'She continues to inspire us': Naledi Pandor awarded PhD". IOL. Pretoria, Gauteng. 16 April 2019. Retrieved 28 November 2025

 Tiro ya Borutabana 
Pandor o nnile morutabana kwa Ernest Bevin School kwa London ka 1980. O ne a thapiwa e le morutabana kwa Gaborone go tswa ka 1981 go tsena 1984, le e le morutuntshi kwa Taung College of Education go tswa ka 1984 go tsena 1986. Pandor o berekile e le morutuntshi mogolo ka Sekgoa kwa University of Bophuthatswana go tswa ka 1986 go tsena 1989, le e le morutuntshi-moithuti mo lenaneong la kemo nokeng ya barutuntshi kwa University of Cape Town ka 1989 go tsena 1994.

Fa a le kwa University of Bophuthatswana, Pandor o ne a bereka e le modulasetilo wa lekgotla la babereki ka ngwaga wa 1988 go tsena 1990. O ne a thapiwa e le modulasetilo wa komiti ya Kapa Bophirima la komiti ya lefatshe ya thuto ka 1991, a bereka mo maemong a o go fitlhelela 1993. Ka nako eo gape, e ne e le bontlha jwa komiti ya thuto ya Kapa Bophirima.

Fa godimo ga foo, Pandor e ne e le modulasetilo wa lekalana la ANC la Athlone, fa a bereka e le moeteledipele wa lekgotla la Desomond Tutu le letlole la kago ya sekolo sa Kapa Bophirima.

Go tswa ka 1992 go tsena 1995, o ne a bereka e le mothusa moeteledipele wa letlole la dithuso tsa madi tsa dikolo tse dikgolwane. Morago o ne a nna moeteledipele wa letlole leo. E ne e le mothusa modulasetilo wa lekgotla le le kopaneng la thuto ka 1993 go tsena 2001.

E ne e le mogokgo wa Cape Technikon go tswa ka 2002 go tsena 2004. Ka nako eo gape, e ne e le leloko la khansele e e laolang University of Fort Hare.

 Metswedi